Document ID: 31994R2543

ΚΑΝΟΝΙΣΜΟΣ (ΕΚ) αριθ. 2543/94 ΤΟΥ ΣΥΜΒΟΥΛΙΟΥ της 19ης Οκτωβρίου 1994 για την κατάργηση του κανονισμού (ΕΚ) αριθ. 1263/94 για την αναστολή ορισμένων χρηματοπιστωτικών και οικονομικών σχέσεων με την Αϊτή
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 228 Α,
την απόφαση 94/681/ΚΕΠΠΑ του Συμβουλίου της 14ης Οκτωβρίου 1994 σχετικά με την κοινή θέση που καθορίστηκε βάσει του άρθρου Ι.2 της συνθήκης για την Ευρωπαϊκή Ένωση, όσον αφορά την άρση του περιορισμού των οικονομικών σχέσεων με την Αϊτή (1),
την πρόταση της Επιτροπής,
Εκτιμώντας:
ότι το Συμβούλιο Ασφαλείας των Ηνωμένων Εθνών, λόγω των εξελίξεων στην Αϊτή, ενεργώντας, δυνάμει του κεφαλαίου VII του Χάρτη των Ηνωμένων Εθνών, αποφάσισε να παύσει τα μέτρα που αφορούν την Αϊτή και περιέχονται στα ψηφίσματα 841(1993), 873(1993) και 917(1994), στις 00.01 π.μ. (ώρα Ανατολικής ακτής, Eastern Standart Time) της επομένης ημέρας μετά την επιστροφή στην Αϊτή του Προέδρου Jean-Bertrand Aristide,
ότι, υπό τις συνθήκες αυτές, ενδείκνυται να καταργηθεί ο κανονισμός (ΕΚ) αριθ. 1263/94 του Συμβουλίου της 30ής Μαΐου 1994 για την αναστολή ορισμένων χρηματοπιστωτικών και οικονομικών σχέσεων με την Αϊτή (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1263/94 καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Οκτωβρίου 1994.
Ο παρών κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Οκτωβρίου 1994.

Labels: 18
5